stanford-oval/wikipedia huggingface dataset:
โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา
การจัดการเรียนรู้ > ด้านวิชาการ

โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษาจัดการเรียนรู้ตั้งแต่ ชั้นประถมศึกษาปีที่ 1 จนถึงมัธยมศึกษาปีที่ 6 ภายใต้กรอบของหลักสูตรที่กระทรวงศึกษาธิการประกาศใช้ แต่ปรับรายละเอียดบางส่วนให้เป็น หลักสูตรท้องถิ่นที่ทันสมัยเหมาะสมกับสภาพแวดล้อมและความต้องการของประชาคมของโรงเรียน เช่น การจัดกิจกรรมสนทนาภาษาอังกฤษในชั้นประถมศึกษาปีที่ 1 และ 2 และเริ่มเรียนภาษาอังกฤษในชั้นประถมศึกษาปีที่ 3 จนถึงชั้นมัธยมศึกษาปีที่ 6 โดยมีชั่วโมงสนทนาภาษาอังกฤษกับอาจารย์เจ้าของภาษาโดยตรงส่งเสริมให้นัก เรียนเลือกเรียนอย่างหลากหลายตามความถนัดและความสนใจพร้อมทั้งจัดกิจกรรมเสริมหลักสูตรเพื่อเพิ่มพูนทักษะความสามารถและ ประสบการณ์อย่างระบบต่อเนื่องสอดคล้องกัน เช่นกิจกรรมศึกษานอกสถานที่การเชิญวิทยากรภูมิปัญญาท้องถิ่น การประกวดแข่งขันทางวิชาการในกลุ่มสาระการเรียนรู้ต่าง ๆ ทั้งภายในและภายนอกโรงเรียน การจัดนิทรรศการ ฯลฯ
นอกเหนือจากการจัดกิจกรรมเสริมหลักสูตรวิชาต่าง ๆ แล้วโรงเรียนยังมีกิจกรรมพัฒนาผู้เรียนด้วยการจัดโครงการและกิจกรรมที่หลากหลาย ตามบริบทของโรงเรียน เพื่อส่งเสริมศักยภาพและพัฒนานักเรียนด้วยการดูแลนักเรียนอย่างใกล้ชิดจากอาจารย์ประจำชั้น และอาจารย์ที่ปรึกษา เช่น กิจกรรมสนทนายามเช้า กิจกรรมพัฒนาตน โครงการส่งเสริมความถนัด ความสามารถ และความสนใจพิเศษ โครงการกิจกรรมเพื่อส่วนรวม (ชมรม) รวมถึงโครงการแลกเปลี่ยนทางการศึกษา วัฒนธรรม และการกีฬากับต่างประเทศที่จัดร่วมกับหลายโรงเรียนในญี่ปุ่น สหรัฐอเมริกา อังกฤษ และสิงคโปร์ ซึ่งปัจจุบันเหลือเพียงโครงการในประเทศญี่ปุ่นและสิงคโปร์เท่านั้น โรงเรียนสาธิตแห่งมหาวิทยาลัยเกษตรศาสตร์ยังมีโครงการเรียนภาษาแบบเข้มในประเทศนิวซีแลนด์ อังกฤษ และญี่ปุ่น โดยในอดีตเคยมีโครงการในสหรัฐอเมริกา ออสเตรเลีย และจีน
ในปีการศึกษา 2552 โรงเรียนได้มีการริเริ่มโครงการเติมเต็มศักยภาพนักเรียนที่มีความสามารถพิเศษ เพราะเล็งเห็นว่านักเรียนที่มีความสามารถโดดเด่น สร้างผลงานที่มีคุณภาพสูง มีความต้องการโครงการการศึกษาเพิ่มเติมจากการเรียนหลักสูตรปกติ โดยมีรศ.เสารรัตน์  ภัทรฐิตินันท์ เป็นประธานคณะกรรมการ เริ่มแรกมีนักเรียนเข้าร่วมโครงการรวม 225 คนประกอบด้วยนักเรียนระดับประถมศึกษา 137 คน และนักเรียนระดับมัธยมศึกษา 88 คน นักเรียนกลุ่มดังกล่าวได้เข้าทำกิจกรรมต่าง ๆ ใน 5 รายวิชา คือ คณิตศาสตร์ วิทยาศาสตร์ ภาษาอังกฤษ ทัศนศิลป์ และคอมพิวเตอร์ การสอนจะเน้นกระบวนการคิดและทำงานโดยมุ่งให้ได้ชิ้นงานตามระดับความสามารถ และจะไม่สอนเนื้อหาที่เกินระดับชั้นที่เรียนอยู่ การเรียนจะเรียนในช่วงเย็นในวันธรรมดาหรือช่วงวันเสาร์
ด้วยนโยบายของโรงเรียนที่มุ่งเน้นผู้เรียนเป็นสำคัญ ดังนั้น นอกจากจัดการเรียนรู้สำหรับนักเรียน ปกติทั่วไปแล้ว โรงเรียนยังคำนึงถึงนักเรียนที่มีความต้องการจำเป็นพิเศษให้มีโอกาสได้พัฒนาเต็มตาม ศักยภาพโรงเรียนจึงได้จัดหลักสูตรการศึกษาพิเศษแก่นักเรียนที่มีภาวะสมาธิ สั้น บกพร่องทางการเรียนรู้ มีปัญหาพฤติกรรมและอารมณ์ ภาวะออทิซึม
การจัดการเรียนรู้ > ด้านวิชาการ > ความร่วมมือทางวิชาการ

นอกจากการจัดการเรียนการสอนให้แก่นักเรียน และการฝึกปฏิบัติงานครูแก่นิสิตคณะศึกษาศาสตร์ แล้ว โรงเรียนยังได้จัด โครงการความร่วมมือทางวิชาการกับสถาบันภายในประเทศหลายโครงการ เช่นโครงการความร่วมมือทางวิชาการกับโรงเรียนสังกัดกรุงเทพมหานคร โรงเรียนสังกัดเทศบาลจังหวัดแพร่ จังหวัดร้อยเอ็ด จังหวัดสกลนคร ฯลฯ ตลอดจนการให้บริการการฝึกอบรมและการศึกษาดูงาน แก่ผู้มาเยี่ยมชม จากสถาบันทั้งในและต่างประเทศ รวมทั้งการให้ความร่วมมือในการจัดวิทยากรถ่ายทอดความรู้ แก่หน่วยงานต่างๆ และยังจัดการศึกษาที่สนองต่อนโยบายของรัฐ ที่มุ่งสู่ความเป็นสากลใน ยุคโลกาภิวัตน์ด้วยการขยายโอกาสในการพัฒนาความสามารถของเด็กไทย เพื่อใช้ภาษาต่างประเทศให้ทันกับสถานการณ์ปัจจุบันและอนาคตตามความเหมาะสม กับโรงเรียน คือการจัดการศึกษาโครงการการศึกษานาชาติ และโครงการการศึกษาพหุภาษา
การจัดการเรียนรู้ > ด้านกีฬา

โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษาได้มีการจัดการเรียนรู้ที่พัฒนาและส่งเสริมสมรรถภาพทางด้านกีฬาของนักเรียนในทุกระดับชั้นผ่านการจัดการเรียนการสอนในรายวิชาพลศึกษา ซึ่งโรงเรียนได้มีการพัฒนาหลักสูตรการสอนเพิ่มเติม เช่น การคิดค้นกีฬา แชร์บาส ชนิดกีฬาใหม่ที่ผสมผสานระหว่างกีฬาแชร์บอลและบาสเกตบอล ประมาณปีการศึกษา 2519 ซึ่งเป็นโรงเรียนแรกที่คิดค้น เพื่อใช้ในการเรียนการสอนและจัดกีฬาสีในชั้นประถมศึกษา อีกทั้งยังมีการพัฒนาศักยภาพให้กับนักเรียนที่มีความสามารถพิเศษในด้านกีฬา โดยมีการตั้งงานพัฒนากีฬา ที่มีลักษณะโครงสร้างและระบบงานที่ช่วยให้การดำเนินงานกีฬามีความคล่องตัวในการทำงาน ประกอบด้วย ประธานงานพัฒนากีฬา คณะกรรมการ ผู้จัดการทีม สวัสดิการทีม อย่างน้อยกีฬา ๑๘ ชนิด มีการดำเนินงานคือ หานักกีฬา ฝึกซ้อม ประลอง แข่งขัน และมอบเกียรติยศ ความภาคภูมิใจ ให้นักกีฬาตามคุณสมบัติของผลงานที่กำหนด
โรงเรียนสาธิตแห่งมหาวิทยาลัยเกษตรศาสตร์มีความร่วมมือทางด้านกีฬากับหลากหลายโรงเรียน เช่น การเข้าร่วมการแข่งขัน กีฬาสาธิตสามัคคี กับโรงเรียนสาธิตในสังกัดกระทรวงการอุดมศึกษา วิทยาศาสตร์ วิจัย และนวัตกรรมทั้งหมด 23 สถาบัน โดยโรงเรียนได้ส่งนักกีฬาเข้าแข่งขันในทุกๆ ครั้ง หรือการแข่งขัน มหกรรมมินิรักบี้นานาชาติ ซึ่งเป็นโรงเรียนแรกๆ ที่จัดรักบี้ รุ่นอายุตั้งแต่ 6-13 ปี การแข่งขันจัดขึ้นตั้งแต่ปีการศึกษา 2530 โดยมีการเชิญชาติใกล้เคียง เช่น ฮ่องกง ญี่ปุ่น ศรีลังกา เป็นต้น และโรงเรียนในกรุงเทพ ปริมณฑล โรงเรียนนานาชาติในประเทศ มาร่วมแข่งขัน และยังมีการแข่งขัน รักบี้ยุวชนและเยาวชน รุ่น 14,16 และ 18 ปี ซึ่งเป็นหน่วยงานของรัฐแห่งหนึ่งและแห่งแรกที่ช่วยสมาคมรักบี้ฟุตบอลแห่งประเทศไทย ในพระบรมราชูปถัมภ์ ในการจัดแข่งขันรักบี้ฟุตบอล รุ่นอายุดังกล่าว มาตั้งแต่วันที่ 19 ธันวาคม พ.ศ. 2536 ใช้สนามฟุตบอลและรักบี้ของโรงเรียนเป็นสถานที่จัดแข่งขัน
การจัดการเรียนรู้ > โครงการรับผู้ป่วยโรคออทิซึม

ในเดือนมิถุนายน พ.ศ. 2533 โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา ได้รับ บุคคลที่ป่วยเป็นโรคออทิซึม เข้าศึกษาที่ โรงเรียนสาธิตแห่งมหาวิทยาลัยเกษตรศาสตร์ ในชั้นประถมศึกษาปีที่ 1 เป็นปีแรก โดยรับจากบุคคลที่ได้รับการประเมินจาก  ผู้อำนวยการโรงพยาบาลยุวประสาทไวทโยปถัมภ์ ในขณะนั้น ได้แก่ ศาสตราจารย์ เพ็ญแข ลิ่มศิลา ซึ่งทั้งหมดใช้ภาษาไทยในการเรียนการสอนในการร่วมชั้นเรียน และทำการเรียนการสอนจนนักเรียนที่ป่วยเป็นโรคออทิซึม จบการศึกษามัธยมศึกษาปีที่ 6 เป็นรุ่นแรก ใน เดือน มีนาคม พ.ศ. 2545 โดยนักเรียนที่ป่วยเป็นโรคออทิซึม จบการศึกษาพร้อมเพื่อนโรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา รุ่นที่ 27
ในเดือน มิถุนายน พ.ศ. 2562 โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา  ได้จัดการเรียนการสอนให้บุคคลที่ป่วยเป็นโรคออทิซึม เป็นรุ่นที่ 30 ตลอดระยะเวลาที่จัดการศึกษา มีนักเรียนส่วนหนึ่งที่ไม่สามารถเรียนจบการศึกษาในระดับชั้นมัธยมศึกษาปีที่ 6 บางรายแม้เรียนจบชั้นมัธยมศึกษาปีที่หก แต่ก็เป็น คนเสมือนไร้ความสามารถ
บุตร และ บุตรี ที่ป่วยเป็นโรคออทิซึม ของบุคคลที่มีชื่อเสียงได้เข้าเรียนที่ โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา อาทิ บุตร อภิสิทธิ์ เวชชาชีวะ บุตรี ทนง พิทยะ
ยกเว้น คุณ พุ่ม เจนเซน ที่ โรงเรียนสาธิตแห่งมหาวิทยาลัยเกษตรศาสตร์  ไม่สามารถใช้ภาษาไทยในการเรียนการสอนได้ จึงจัดโปรแกรมให้เรียนในชั้นเรียนที่มีการเรียนการสอนเป็นภาษาอังกฤษ โดย คุณ พุ่ม เจนเซน ไม่ได้เรียนที่โรงเรียนตั้งแต่ชั้นประถมศึกษาปีที่ 1
รางวัลดีเด่นของโรงเรียน

เมื่อวันที่ 3 ธันวาคม พ.ศ. 2541 ณ ตึกสันติไมตรี ทำเนียบรัฐบาล ผศ.ดร.จงรักษ์ ไกรนาม (ตำแหน่งในขณะนั้น) เป็นตัวแทนรับ รางวัลดีเด่นทางวิชาการ ประจำปี 2541 ประเภทโครงการเนื่องในวันคนพิการสากล จาก ฯพณฯ นายกรัฐมนตรี นายชวน หลีกภัย
เมื่อวันที่ 21 มีนาคม พ.ศ. 2554 ผศ.ดร.ศศิธร จ่างภาธร อาจารย์ใหญ่เป็นตัวแทนเข้ารับพระราชทาน รางวัลบัณณาสสมโภช จากสมเด็จพระเทพรัตนราชสุดาฯ สยามบรมราชกุมารี ณ ศาลาดุสิดาลัย สวนจิตรลดา (ครั้งที่ 1)
เมื่อวันที่ 25 พฤษภาคม 2558 ผศ.ดร.ศศิธร จ่างภากร อาจารย์ใหญ่เป็นตัวแทนเข้ารับพระราชทาน รางวัลบัณณาสสมโภช จากสมเด็จพระเทพรัตนราชสุดาฯ สยามบรมราชกุมารี ณ อาคารชัยพัฒนา สวนจิตรลดา พระราชวังดุสิต (ครั้งที่ 2)
บุคคลที่มีชื่อเสียง > บุคลากรที่มีชื่อเสียง

รศ.ดร.ดารณี อุทัยรัตนกิจ ภาคีสมาชิกราชบัณฑิตยสภา
รศ.ดร.สุชาวดี เกษมณี ผู้ร่วมเขียนหนังสือวรรณสารวิจักษณ์ ตำราเรียนภาษาไทยมัธยมศึกษาตอนปลาย
อ.ประพีร์ วิราพร อดีตนายกสมาคมดาราศาสตร์ไทย
บุคคลที่มีชื่อเสียง > ศิษย์เก่าที่มีชื่อเสียง > ราชสกุลวงศ์

คุณพุ่ม เจนเซน โอรสในทูลกระหม่อมหญิงอุบลรัตนราชกัญญา สิริวัฒนาพรรณวดี
ร้อยเอก จิทัศ ศรสงคราม พระนัดดาในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
พระเทพวชิราภินันท์ (หม่อมราชวงศ์นันทวัฒน์ ชยวฑฺฒโน) ผู้ช่วยเจ้าอาวาสวัดบวรนิเวศราชวรวิหาร
บุคคลที่มีชื่อเสียง > ศิษย์เก่าที่มีชื่อเสียง > นักการเมือง ข้าราชการ และเจ้าหน้าที่ของรัฐระดับสูง

นาวาอากาศเอก อนุดิษฐ์ นาครทรรพ (รุ่นที่ 7) นักการเมือง อดีตรัฐมนตรีว่าการกระทรวงเทคโนโลยีสารสนเทศและการสื่อสาร
พลเรือโท อภิรมย์ เงินบำรุง (รุ่นที่ 7) เจ้ากรมอู่ทหารเรือ
ดร.สรรเสริญ สมะลาภา ผู้ช่วยรัฐมนตรีว่าการกระทรวงพาณิชย์ ผู้ช่วยเลขาธิการพรรคประชาธิปัตย์ รองโฆษกพรรคประชาธิปัตย์
ดร.จักรภพ เพ็ญแข (รุ่นที่ 10) พิธีกร นักการเมือง อดีตรัฐมนตรีประจำสำนักนายกรัฐมนตรี
พุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม
รศ.ดร.ทวิดา กมลเวชช (รุ่นที่ 15) รองผู้ว่าราชการกรุงเทพมหานคร อดีตคณบดี คณะรัฐศาสตร์ มหาวิทยาลัยธรรมศาสตร์
สรวงศ์ เทียนทอง (รุ่นที่ 18) นักการเมือง รัฐมนตรีว่าการกระทรวงการท่องเที่ยวและกีฬา เลขาธิการพรรคเพื่อไทย
ไผ่ ลิกค์ (รุ่นที่ 21) นักการเมือง เลขาธิการพรรคกล้าธรรม
วรวงศ์ วรปัญญา (รุ่นที่ 38) นักการเมือง กรรมการบริหารพรรคเพื่อไทย
บุคคลที่มีชื่อเสียง > ศิษย์เก่าที่มีชื่อเสียง > นักวิชาการ

พลตรี ศ.คลินิก นพ.ทิพชาติ บุณยรัตพันธุ์ (รุ่นที่ 5) อดีตประธานราชวิทยาลัยแพทย์ออร์โธปิดิกส์แห่งประเทศไทย
ศ.ดร.วุฒิพงศ์ อารีกุล (รุ่นที่ 7) นิสิตเก่าดีเด่นประเภทวิชาการประจำปี พ.ศ. 2563 ของสมาคมนิสิตเก่าวิศวกรรมศาสตร์ มหาวิทยาลัยเกษตรศาสตร์ คณะวิศวกรรมศาสตร์ มหาวิทยาลัยเกษตรศาสตร์
รศ.ดร.บดินทร์ รัศมีเทศ (รุ่นที่ 8) กรรมการสภามหาวิทยาลัยเกษตรศาสตร์ รักษาราชการแทนรองอธิการบดี​มหาวิทยาลัยเกษตรศาสตร์
ศ.พญ.จุฬธิดา โฉมฉาย (รุ่นที่ 10) คณบดีวิทยาลัยนานาชาติ มหาวิทยาลัยมหิดล
รศ.ดร.สรวิศ นฤปิติ (รุ่นที่ 11) อดีตหัวหน้าสาขาวิชาวิศวกรรมขนส่ง คณะวิศวกรรมศาสตร์ จุฬาลงกรณ์มหาวิทยาลัย นายกสมาคมระบบขนส่งและจราจรอัจฉริยะไทย
รศ.ดร.สิทธิวัฒน์ เลิศศิริ (รุ่นที่ 12) รองอธิการบดี มหาวิทยาลัยมหิดล
อาจารย์ ดร. คมสัน ดิลกคุณานันท์ คณบดีสำนักวิชาดุริยางคศาสตร์ สถาบันดนตรีกัลยาณิวัฒนา
ผศ.ดร.วัชรพัฐ เมตตานันท รองคณบดีฝ่ายวิชาการ​คณะวิศวกรรมศาสตร์ศรีราชา มหาวิทยาลัยเกษตรศาสตร์​
บุคคลที่มีชื่อเสียง > ศิษย์เก่าที่มีชื่อเสียง > นักธุรกิจ

ขัตติยา อินทรวิชัย (รุ่นที่ 8) ประธานเจ้าหน้าที่บริหาร ธนาคารกสิกรไทย
ดร.เจน ชาญณรงค์ (รุ่นที่ 9) อดีตกรรมการผู้อำนวยการใหญ่ เอสจีเอแอร์ไลน์
น.ท.นพ.ธนาธิป ศุภประดิษฐ์ (รุ่นที่ 9) อดีตประธานเจ้าหน้าที่บริหาร บริษัท ธนบุรี เฮลท์แคร์ กรุ๊ป จำกัด (มหาชน)
ดร.โชค บูลกุล กรรมการผู้จัดการกลุ่มบริษัทฟาร์มโชคชัย
ณัฐวุฒิ ตรีวิศวเวทย์ กรรมการผู้จัดการใหญ่ บริษัท ช.การช่าง
ดร.เฉลิมรัฐ นาควิเชียร ผู้ก่อตั้งและกรรมการผู้จัดการ NetDesign Group
ฐิติพงศ์ พิสิฐวุฒินันท์ (รุ่นที่ 30) ประธานเจ้าหน้าที่บริหารและผู้ก่อตั้งเว็บไซต์ SkillLane
ญาดา ปิยะจอมขวัญ (รุ่นที่ 35) ผู้ร่วมก่อตั้งและประธานเจ้าหน้าที่ฝ่ายผลิตภัณฑ์ Ajaib
ธันว์ วุฒิธรรม (รุ่นที่ 37) ประธานเจ้าหน้าที่บริหาร บริษัท ชูโอ เซ็นโก (ประเทศไทย) จำกัด (มหาชน)
ยศสุดา ลีลาปัญญาเลิศ (รุ่นที่ 42) พนักงานบริษัท ซิตี้มอลล์ กรุ๊ป จำกัด ตำแหน่ง Sectional Marketing Manager บุตรีสุดารัตน์ เกยุราพันธุ์
บุคคลที่มีชื่อเสียง > ศิษย์เก่าที่มีชื่อเสียง > สื่อมวลชน

จรณชัย ศัลยพงษ์ (รุ่นที่ 1) ผู้ประกาศข่าว
สรานี สงวนเรือง (รุ่นที่ 34) พิธีกร บล็อกเกอร์ เจ้าของเพจ LDA (Ladies of Digital Age)
พรพจี ศิริสิทธิ์ (รุ่นที่ 35) พิธีกร ผู้ประกาศข่าว
บุคคลที่มีชื่อเสียง > ศิษย์เก่าที่มีชื่อเสียง > นักเคลื่อนไหว

ชนกนันท์ รวมทรัพย์(รุ่น 36) โฆษกขบวนการประชาธิปไตยใหม่
บุคคลที่มีชื่อเสียง > ศิษย์เก่าที่มีชื่อเสียง > นักแสดง นักดนตรี และวงการบันเทิง

วัชระ ปานเอี่ยม (รุ่นที่ 3) นักร้อง นักแสดง
วัชระ แวววุฒินันท์ (รุ่นที่ 3) อดีตประธานเจ้าหน้าที่บริหาร บริษัท เจ เอส แอล จำกัด, โปรดิวเซอร์
ธานี พูนสุวรรณ (รุ่นที่ 8) นักพากย์ นักร้อง นักแต่งเพลง
มาฬิศร์ เชยโสภณ (รุ่นที่ 8) นักแสดง
จักราวุธ แสวงผล (รุ่นที่ 9) นักแต่งเพลง
วราพรรณ หงุ่ยตระกูล (รุ่นที่ 8) นักแสดง
นันทนา บุญ-หลง (รุ่นที่ 10) นักร้อง นักแสดง นักพากย์ ครูสอนร้องเพลง
วสุ แสงสิงแก้ว (รุ่นที่ 10) นักร้อง ข้าราชการกระทรวงการต่างประเทศ
ศุกรินทร์ พวงเข็มขาว (รุ่นที่ 12) นักแสดง
ดนุพร ปุณณกันต์ นักแสดง นักการเมือง
ขจัดภัย กาญจนาภา มือกีตาร์วงพาราด็อกซ์
กัญจน์ ภักดีวิจิตร (รุ่นที่ 19) นักแสดง
ภูธเนศ หงษ์มานพ (รุ่นที่ 19) นักร้อง นักแสดง
ชาตโยดม หิรัญยัษฐิติ (รุ่นที่ 19) นักแสดง
สมิทธิ์ อารยะสกุล (รุ่นที่ 23) แพทย์ นักร้อง
ธณรัฐ ปิ่นเวหา (รุ่นที่ 24) นักร้อง นักบิน
นิติ ชัยชิตาทร (รุ่นที่ 24) พิธีกรและผู้อำนวยการสร้างรายการโทรทัศน์
ธนากร ชินกูล (รุ่นที่ 25) นักร้อง ,นักแสดง,ดีเจ,พิธีกร
พงศธร จงวิลาส (รุ่นที่ 25) นักแสดง,ดีเจ,ครีเอทีฟ
อุลตร้าช้วดส์
เขมนิจ จามิกรณ์ (รุ่นที่ 31) นางแบบ นักแสดง
สุภาพร วงษ์ถ้วยทอง (รุ่นที่ 31) นักแสดง
ทวีเวท ศรีณรงค์ (รุ่นที่ 23) นักไวโอลินวง Vie Trio
อุทัยศรี ศรีณรงค์ (รุ่นที่ 25) นักเชลโลวง Vie Trio
พินทุสร ศรีณรงค์ (รุ่นที่ 32) นักไวโอลินวง Vie Trio
ณัฎฐ์ ทิวไผ่งาม (รุ่นที่ 32) ผู้ชนะเลิศโครงการทรู อคาเดมี่ แฟนเทเชีย ซีซั่นที่ 5 นักร้อง นักแสดง
ธัญญะสุภางค์ จิรปรีชานนท์ (รุ่นที่ 33) นักแสดง
ศุภศิษฏ์ จงชีวีวัฒน์ (รุ่นที่ 34) นักแสดง
วรภัทร วงศ์สุคนธ์ (รุ่นที่ 34) นักแต่งเพลงและมือกีต้าร์วงMEAN
พงษ์นิรันดร์ กันตจินดา (รุ่นที่ 35) นักแสดง
สุทัตตา อุดมศิลป์ (รุ่นที่ 40) นักแสดง
กฤตธวัฒน์ เอกชัย (รุ่นที่ 40) นักแสดง ดีเจ
พันวา พรหมเทพ (รุ่นที่ 45) นักแสดง
นิปุณ แก้วเรือน (รุ่นที่ 45) Mister Supranational Thailand 2021
ตริษา ปรีชาตั้งกิจ (รุ่นที่ 46) สมาชิกบีเอ็นเคโฟร์ตีเอต
คณะบริหารธุรกิจ มหาวิทยาลัยเชียงใหม่

| --- | --- |
Chiang Mai University Business School

ชื่อเดิม: ภาควิชาบัญชีและบริหารธุรกิจ คณะสังคมศาสตร์ 18 มิถุนายน พ.ศ. 2507 (60 ปี)
ชื่อย่อ: CMUBS
สถาปนา: 19 ธันวาคม พ.ศ. 2535 (32 ปี)
สังกัดการศึกษา: มหาวิทยาลัยเชียงใหม่
คณบดี: ผู้ช่วยศาสตราจารย์ก้องภู นิมานันท์
ที่อยู่: 239 ถนนห้วยแก้ว ตำบลสุเทพ อำเภอเมืองเชียงใหม่ จังหวัดเชียงใหม่ 50200
สี:   สีเทาอมฟ้า
มาสคอต: ตราชู
เว็บไซต์: www.cmubs.cmu.ac.th
คณะบริหารธุรกิจ มหาวิทยาลัยเชียงใหม่ (อังกฤษ: Chiang Mai University Business School, CMUBS) เป็นคณะในสังกัดมหาวิทยาลัยเชียงใหม่ จัดตั้งขึ้นเมื่อวันที่ 19 ธันวาคม พ.ศ. 2535 โดยเปิดทำการเรียนการสอนด้านการบัญชี และการบริหารธุรกิจ ตั้งอยู่ที่ตำบลสุเทพ อำเภอเมืองเชียงใหม่ จังหวัดเชียงใหม่
ประวัติ

คณะบริหารธุรกิจเริ่มต้นมาจากภาควิชาบัญชีและบริหารธุรกิจซึ่งก่อตั้งในปี พ.ศ. 2508 เป็น 1 ใน 5 ภาควิชาของคณะสังคมศาสตร์ ประกอบด้วย ภาควิชาบัญชีและบริหารธุรกิจ ภาควิชาเศรษฐศาสตร์ ภาควิชาภูมิศาสตร์ ภาควิชาสังคมวิทยาและมนุษยวิทยา และภาควิชารัฐศาสตร์ ต่อมาในปี พ.ศ. 2535 ได้รับอนุมัติให้จัดตั้งเป็นคณะบริหารธุรกิจ เมื่อวันที่ 19 ธันวาคม พ.ศ. 2535 ประกอบด้วย ภาควิชาการบัญชี ภาควิชาการเงินและการธนาคาร ภาควิชาการจัดการ ภาควิชาการตลาด และสำนักงานเลขานุการคณะบริหารธุรกิจ
ปี 2547  มีการปรับปรุงการแบ่งส่วนราชการในสำนักงานเลขานุการ ประกอบด้วย 5 งาน ได้แก่ งานบริหารและธุรการ งานนโยบายและแผน งานคลังและพัสดุ งานบริการการศึกษา งานวิจัยและวิเทศสัมพันธ์
ปี 2551  มีการปรับเปลี่ยนโครงสร้างการบริหารงานตามพระราชบัญญัติมหาวิทยาลัยเชียงใหม่ พ.ศ. 2551เรื่องการแบ่งหน่วยงานในส่วนวิชาการและส่วนงานอื่น โดยมติที่ประชุมสภามหาวิทยาลัยเชียงใหม่ให้แบ่งหน่วยงานคณะบริหารธุรกิจเป็น 6 หน่วยงาน คือ สำนักงานคณะ ภาควิชาการเงินและการธนาคาร ภาควิชาการจัดการ ภาควิชาการตลาด ภาควิชาการบัญชี และศูนย์นวัตกรรมการจัดการ
ปี 2553  มีการปรับเปลี่ยนโครงสร้างสำนักงานคณะ โดยประกอบด้วย 5 งาน ได้แก่ งานบริหารทั่วไป งานการเงิน การคลัง และพัสดุ งานนโยบายและแผนและประกันคุณภาพการศึกษา งานบริการการศึกษาและพัฒนาคุณภาพนักศึกษา และงานบริหารงานวิจัย บริการวิชาการและวิเทศสัมพันธ์ (ตามประกาศมหาวิทยาลัย เชียงใหม่ เรื่อง การแบ่งงานในส่วนงานวิชาการและสำนักงานส่วนอื่น ประกาศ ณ วันที่ 16 กรกฎาคม 2553)
ปี 2562  มีการปรับเปลี่ยนภาควิชาการเงินและการธนาคาร เป็น “ภาควิชาเงิน” และภาควิชาการจัดการ เป็น “ภาควิชาการจัดการและการเป็นผู้ประกอบการ” (ตามประกาศมหาวิทยาลัยเชียงใหม่ เรื่อง การแบ่งหน่วยงานในส่วนงานวิชาการและส่วนงานอื่น (ฉบับที่ 8) พ.ศ. 2562 ณ วันที่ 22 มิถุนายน 2562) และสำนักงานคณะ มีการปรับเปลี่ยนการแบ่งงาน เดิมมี 5 งาน ปรับเปลี่ยนเป็น 6 งาน ได้แก่ งานบริหารทั่วไป งานการเงินการคลังและพัสดุ งานพัฒนาและขับเคลื่อนยุทธศาสตร์ งานบริการการศึกษา งานพัฒนาคุณภาพนักศึกษาและศิษย์เก่าสัมพันธ์ และงานบริหารงานวิจัย บริการวิชาการและวิเทศสัมพันธ์ (ตามประกาศมหาวิทยาลัยเชียงใหม่ เรื่อง การแบ่งงานในสำนักงานส่วนงานวิชาการและสำนักงานส่วนอื่น (ฉนับที่ 2) พ.ศ. 2562 ณ วันที่ 22 มิถุนายน 2562)
อัตลักษณ์

สีประจำคณะ
เทาอมฟ้า
สัญลักษณ์
เรือสำเภาฟ้า สัญลักษณ์แห่งการค้าขายและพาณิชยกรรม
ชื่อคณะ
ชื่อของคณะฯ คือ Faculty of Business Administration นั้น มักจะต้องมีการชี้แจงเพิ่มเติมว่าหมายถึง Business School ที่มีการเรียนการสอนทางด้านบริหารธุรกิจ ซึ่งคำว่า Business School นั้นเป็นชื่อที่เข้าใจได้ทันทีและใช้กันอย่างแพร่หลายในคณะฯที่มีการเรียนการสอนทางด้านบริหารธุรกิจ และมักจะใช้ควบคู่ไปกับชื่อของมหาวิทยาลัย เช่น Chulalongkorn Business School ซึ่งหมายถึง School of Business ของ Chulalongkorn University หรือ Thammasat Business School ซึ่งหมายถึง School of Business ของ Thammasat University ดังนั้นเพื่อให้การสื่อสารประชาสัมพันธ์ของคณะฯเป็นไปอย่างมีประสิทธิภาพ ให้สังคมภายนอกได้รับทราบว่า คณะบริหารธุรกิจเป็นสถาบันการศึกษาทางด้านบริหารธุรกิจแห่งมหาวิทยาลัยเชียงใหม่ จึงเลือกใช้ชื่อ Chiang Mai University Business School พร้อมกับอักษรย่อว่า CMUBS ในการประชาสัมพันธ์คณะฯ ทั้งในเอกสารคู่มือ รวมถึงในนามบัตรของอาจารย์และ บุคลากรของคณะฯ ด้วย
หน่วยงาน

หน่วยงานภายในคณะบริหารธุรกิจ มหาวิทยาลัยเชียงใหม่ ประกอบด้วย
สำนักงานเลขานุการคณะบริหารธุรกิจ
ภาควิชาการบัญชี
ภาควิชาการตลาด
ภาควิชาการจัดการและการเป็นผู้ประกอบการ
ภาควิชาการเงิน
ศูนย์นวัตกรรมการจัดการ
หลักสูตร

| หลักสูตรที่เปิดสอนในคณะบริหารธุรกิจ มหาวิทยาลัยเชียงใหม่> ระดับปริญญาตรี | หลักสูตรที่เปิดสอนในคณะบริหารธุรกิจ มหาวิทยาลัยเชียงใหม่> ระดับปริญญาโท | หลักสูตรที่เปิดสอนในคณะบริหารธุรกิจ มหาวิทยาลัยเชียงใหม่> ระดับปริญญาเอก | หลักสูตรที่เปิดสอนในคณะบริหารธุรกิจ มหาวิทยาลัยเชียงใหม่>  |
| --- | --- | --- | --- |
|  หลักสูตรบัญชีบัณฑิต  (บช.บ.) สาขาวิชาการบัญชี  สาขาวิชาการบัญชี (หลักสูตรนานาชาติ) หลักสูตรบริหารธุรกิจบัณฑิต (บธ.บ.) สาขาวิชาการจัดการ  สาขาวิชาการเงินและการธนาคาร  สาขาวิชาการตลาด  สาขาวิชาการจัดการธุรกิจบริการ (จัดการเรียนการสอนใน 3 ภาษา คือภาษาไทย ภาษาอังกฤษและภาษาจีน)  |  หลักสูตรบริหารธุรกิจมหาบัณฑิต (บธ.ม.) สาขาวิชาบริหารธุรกิจ  สาขาวิชานวัตกรรมธุรกิจสำหรับผู้บริหาร สาขาวิชาการตลาด หลักสูตรวิทยาศาสตร์มหาบัณฑิต (วท.ม.) สาขาวิชาการเงิน |  หลักสูตรปรัชญาดุษฎีบัณฑิต (ปร.ด.) สาขาวิชาบริหารธุรกิจ |  |
การรับรองมาตรฐาน

คณะบริหารธุรกิจ มหาวิทยาลัยเชียงใหม่ ได้รับการรับรองมาตรฐานหลักสูตร ดังนี้
สภาวิชาชีพบัญชีในพระบรมราชูปถัมภ์
หลักสูตรบัญชีบัณฑิต คณะบริหารธุรกิจ มหาวิทยาลัยเชียงใหม่ ได้รับการรับรองจากสภาวิชาชีพบัญชีในพระบรมราชูปถัมภ์ ส่งผลให้ผู้สำเร็จการศึกษาจากหลักสูตรบัญชีบัณฑิตจาก คณะบริหารธุรกิจ มหาวิทยาลัยเชียงใหม่ สามารถสมัครเป็นสมาชิกสามัญของสภาวิชาชีพบัญชีเพื่อขึ้นทะเบียนเป็นผู้ทำบัญชีและผู้สอบบัญชี
The Association to Advance Collegiate Schools of Business (AACSB) ประเทศสหรัฐอเมริกา
คณะบริหารธุรกิจ มหาวิทยาลัยเชียงใหม่ ได้รับการรับรองมาตรฐานการศึกษาจาก The Association to Advance Collegiate Schools of Business (AACSB) จากประเทศสหรัฐอเมริกา ให้เป็นหนึ่งในคณะบริหารธุรกิจชั้นนำระดับโลก ในด้านความเป็นเลิศทางการเรียนการสอน การวิจัย การบริการวิชาการ และระบบการพัฒนาหลักสูตร โดยคณะบริหารธุรกิจ มหาวิทยาลัยเชียงใหม่ ถือเป็นคณะบริหารธุรกิจ 1 ใน 8 แห่งของประเทศไทยที่ได้รับการรับรองมาตรฐาน AACSB เป็นแห่งแรกของมหาวิทยาลัยระดับภูมิภาคของประเทศไทยและเป็นหนึ่งในร้อยละ 6 ของสถาบันการศึกษาทั่วโลก ที่ได้รับการรับรองมาตรฐานการศึกษาจาก AACSB ในหลักสูตรปริญญาด้านบริหารธุรกิจ เช่น มหาวิทยาลัยฮาร์วาร์ด, มหาวิทยาลัยสแตนฟอร์ด, มหาวิทยาลัยเยล, มหาวิทยาลัยโคลัมเบีย, มหาวิทยาลัยซีราคิวส์, อิมพิเรียลคอลเลจลอนดอน เป็นต้น
อันดับโลก

การจัดอันดับของ QS world university ranking by subject
ผลการจัดอันดับ ประจำปี 2024 คณะบริหารธุรกิจ มหาวิทยาลัยเชียงใหม่ อยู่อันดับที่ 501 - 550 ของโลก และอันดับที่ 5 ของประเทศไทย
- สาขา Business & Management Studies
การจัดอันดับของ Times Higher Education (THE)
ผลการจัดอันดับ ประจำปี 2022 คณะบริหารธุรกิจ มหาวิทยาลัยเชียงใหม่ อยู่อันดับที่ 501 - 600 ของโลก และอันดับที่ 1 ของประเทศไทย ร่วมกับจุฬาลงกรณ์มหาวิทยาลัย และมหาวิทยาลัยธรรมศาสตร์
- สาขา Business and Economics
แหล่งข้อมูลอื่น

https://www.cmubs.cmu.ac.th เว็บไซต์คณะบริหารธุรกิจ มหาวิทยาลัยเชียงใหม่
https://www.cmu.ac.th/th เว็บไซต์มหาวิทยาลัยเชียงใหม่ เก็บถาวร 2020-12-05 ที่ เวย์แบ็กแมชชีน
| ด ค กรายชื่อโรงเรียนบริหารธุรกิจในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • อุบลราชธานี • บัณฑิตพัฒนบริหารศาสตร์ |  |
| สถาบันอุดมศึกษา  ในกำกับของรัฐ | เกษตรศาสตร์ (บริหารธุรกิจ) • เกษตรศาสตร์ (วิทยาการจัดการ) • เกษตรศาสตร์ (ศิลปศาสตร์และวิทยาการจัดการ) • เกษตรศาสตร์ (ศิลปศาสตร์และวิทยาศาสตร์)  • เกษตรศาสตร์ (สหวิทยาการจัดการและเทคโนโลยี)  • เกษตรศาสตร์ (อุตสาหกรรมบริการ) • ขอนแก่น (บริหารธุรกิจและการบัญชี) • ขอนแก่น (สหวิทยาการ) • ขอนแก่น (บัณฑิตศึกษาการจัดการ) • จุฬาลงกรณ์ (พาณิชยศาสตร์และการบัญชี) • จุฬาลงกรณ์ (ศศินทร์) • เชียงใหม่ • แม่ฟ้าหลวง • ทักษิณ (วิทยาลัยการจัดการเพื่อการพัฒนา) • ทักษิณ (เศรษฐศาสตร์และบริหารธุรกิจ) • ธรรมศาสตร์ • บูรพา  • พะเยา • มหิดล (วิทยาลัยการจัดการ) • มหิดล (วิทยาลัยนานาชาติ) • ลาดกระบัง • วลัยลักษณ์ • ศรีนครินทรวิโรฒ • ศิลปากร (วิทยาการจัดการ) • ศิลปากร (วิทยาลัยนานาชาติ) • สงขลานครินทร์ (พาณิชยศาสตร์และการจัดการ) • สงขลานครินทร์ (วิทยาการจัดการ) |  |
| มหาวิทยาลัยราชภัฏ | นครราชสีมา • มหาสารคาม • เลย • สวนสุนันทา • อุดรธานี |  |
| มหาวิทยาลัย  เทคโนโลยีราชมงคล | ธัญบุรี • พระนคร • รัตนโกสินทร์ • ล้านนา • อีสาน (บริหารธุรกิจ) • อีสาน (บริหารธุรกิจและเทคโนโลยีสารสนเทศ) • อีสาน (เทคโนโลยีการจัดการ) |  |
| สถาบันอุดมศึกษาเอกชน | กรุงเทพ (บริหารธุรกิจ • บัญชี) • กรุงเทพธนบุรี • เชียงราย • เทคโนโลยีไทย-ญี่ปุ่น • ธุรกิจบัณฑิตย์ • พายัพ • ภาคตะวันออกเฉียงเหนือ • รังสิต • ศรีปทุม (บริหารธุรกิจ) • ศรีปทุม (บัญชี) • อัสสัมชัญ • บัณฑิตเอเซีย • อินเตอร์เทคลำปาง |  |
รายชื่อ • หมวดหมู่ • โครงการ • สถานีย่อย
จังหวัดแม่ฮ่องสอน

สำหรับความหมายอื่นของ "แม่ฮ่องสอน" ดูที่ แม่ฮ่องสอน (แก้ความกำกวม)
| จังหวัดแม่ฮ่องสอน |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Mae Hong Son
(ตามเข็มนาฬิกาจากบนซ้าย): วัดพระธาตุดอยกองมู, ทุ่งบัวตอง ในดอยแม่อูคอ อำเภอขุนยวม, ถ้ำผีแมน, ท่าอากาศยานแม่ฮ่องสอน, ปางอุ๋ง
   ธง ตรา
คำขวัญ: หมอกสามฤดู   กองมูเสียดฟ้า   ป่าเขียวขจี   ผู้คนดี   ประเพณีงาม   ลือนามถิ่นบัวตอง
แผนที่ประเทศไทย จังหวัดแม่ฮ่องสอนเน้นสีแดงแผนที่ประเทศไทย จังหวัดแม่ฮ่องสอนเน้นสีแดง
ประเทศ:  ไทย
การปกครอง
 • ผู้ว่าราชการ : เอกวิทย์ มีเพียร   (ตั้งแต่ พ.ศ. 2567) 
 • นายก อบจ. : อัครเดช วันไชยธนวงศ์   (ตั้งแต่ พ.ศ. 2549) 
พื้นที่
 • ทั้งหมด: 12,681.259 ตร.กม. (4,896.261 ตร.ไมล์)
อันดับพื้นที่: อันดับที่ 8
ประชากร (พ.ศ. 2566)
 • ทั้งหมด: 287,644 คน
 • อันดับ: อันดับที่ 69
 • ความหนาแน่น: 22.68 คน/ตร.กม. (58.7 คน/ตร.ไมล์)
 • อันดับความหนาแน่น: อันดับที่ 77
รหัส ISO 3166: TH-58 
ชื่อไทยอื่น ๆ: เมืองสามหมอก
สัญลักษณ์ประจำจังหวัด
 • ต้นไม้: จั่น
 • ดอกไม้: บัวตอง
 • สัตว์น้ำ: กบทูด
ศาลากลางจังหวัด
 • ที่ตั้ง: ภายในศูนย์ราชการจังหวัดแม่ฮ่องสอน ถนนขุนลุมประพาส ตำบลจองคำ อำเภอเมืองแม่ฮ่องสอน จังหวัดแม่ฮ่องสอน 58000
 • โทรศัพท์: 0 5361 2156
เว็บไซต์: www.maehongson.go.th/new
 
 ส่วนหนึ่งของสารานุกรมประเทศไทย
แม่ฮ่องสอน (ไทยถิ่นเหนือ: ᨾᩯ᩵ᩁᩬ᩵ᨦᩈᩬᩁ; ไทใหญ่: မႄႈႁွင်ႈသွၼ်) เป็นจังหวัดในภาคเหนือของประเทศไทย มีความโดดเด่นหลายลักษณะ โดยเฉพาะสภาพภูมิประเทศ ความหลากหลายด้านวัฒนธรรม และความหลากหลายของประชากรจากหลายกลุ่มชาติพันธุ์ นับเป็นจังหวัดที่สถิติน่าสนใจหลายอย่าง เช่น มีประชากรเบาบางที่สุดในประเทศ และมีประชากรน้อยมากเป็นอันดับ 5 ในขณะที่มีพื้นที่มากเป็นอันดับ 8 ของประเทศ
| --- | --- |

จังหวัดแม่ฮ่องสอน
"แม่ฮ่องสอน" ในภาษาไทย (บน) และในคำเมืองอักษรธรรมล้านนา (ล่าง)
ชื่อภาษาไทย
อักษรไทย: แม่ฮ่องสอน
อักษรโรมัน: Mae Hong Son
ชื่อคำเมือง
อักษรธรรมล้านนา: ᨾᩯ᩵ᩁᩬ᩵ᨦᩈᩬᩁ
อักษรไทย: แม่ฮ่องสอน
 
แม่ฮ่องสอนได้ชื่อว่าเป็น เมืองสามหมอก เนื่องจากมีสภาพภูมิประเทศเต็มไปด้วยภูเขาสูงสลับซับซ้อน สภาพอากาศมีหมอกปกคลุมตลอดเวลาส่วนใหญ่ของปี นอกจากนี้แม่ฮ่องสอนยังนับเป็นพื้นที่ปลายสุดด้านตะวันตกของประเทศ คือที่เส้นแวง 97.5 องศาตะวันออกในเขตอำเภอแม่สะเรียง (ตะวันออกสุดของประเทศ อยู่ที่อำเภอโขงเจียม จังหวัดอุบลราชธานี ที่ 105.5 องศาตะวันออก)
แม่ฮ่องสอนได้รับการสถาปนาขึ้นเป็นเมืองเมื่อ พ.ศ. 2417 โดยพระเจ้าอินทวิชยานนท์ พระเจ้านครเชียงใหม่ เจ้าเมืองประเทศราชแห่งสยามประเทศ
ภูมิศาสตร์ > ที่ตั้ง

จังหวัดแม่ฮ่องสอนอยู่ห่างจากกรุงเทพมหานครไปทางทิศเหนือประมาณ 924 กิโลเมตร (574 ไมล์)